Գիտաժողովը բաղկացած էր 2 փուլից՝ գրավոր և բանավոր: Գիտաժողովին զեկույցներ ներկայացրին 14 իրավաբան ուսանողներ՝ Երևանից և ՀՀ մարզերի իրավաբանական բուհերից և բուհերի իրավաբանական ֆակուլտետներից: Ներկայացված հինգ լավագույն աշխատանքների հեղինակները իրավունք ստացան մասնակցել բանավոր փուլին, որի ընթացքում ներկայացրին իրենց աշխատանքները, անդրադառնալով` կոռուպցիայի բնորոշմանը և դրսևորումներին, դրա դեմ պայքարին վերաբերող միջազգային և ներպետական իրավական ակտերին, ներկայացնելով իրենց տեսակետները կոռուպցիայի դեմ պայքարի մեթոդների վերաբերյալ: Երիտասարդ իրավաբանների ելույթները գնահատվում էին ժյուրիի կողմից, որոնց թվում էին ՀՀ Փաստաբանների պալատի անդամներ, փաստաբաններ Անահիտ Հակոբյանը, Գեղամ Այվազյանը և Կարեն Հովհաննիսյանը: